**УДК- 911.2**

**ТҮРКІСТАН ОБЛЫСЫ ХАЛҚЫНЫҢ ӨМІР СҮРУ ДЕҢГЕЙІНІҢ ӘЛЕУМЕТТІК-ЭКОНОМИКАЛЫҚ КӨРСЕТКІШТЕРІН БАҒАЛАУ**

**Әзім М.Б.**

әл-Фараби атындағы Қазақ ұлттық университеті, Магистрант

*г.ғ.д, профессор. Нүсіпова Г.Н. жетекшілігімен*

Алматы, Қазақстан

***Түйіндеме.*** Бұл жұмыстың маңызды элементі "халықтың өмір сүру деңгейінің әлеуметтік-экономикалық көрсеткіштерін бағалау" болып табылады. Мұндай зерттеу жұмысы, әдетте, ұлттық деңгейде орындалады. Бұл зерттеу жұмысын халықаралық консультанттардың пікірлерін сараптай келе, сондай-ақ қолда бар әлеуметтік-экономикалық ақпаратқа терең талдау жүргізіп және алынған нәтижелерді халықтың өмір сүру сапасы мен әлеуметтік-экономикалық көрсеткіштеріне баға беріп, халықтың көбею тенденциялары мен перспективаларын, сондай-ақ демографиялық процестердің экономика мен әлеуметтік саланың аймақтық дамуымен байланысын жан-жақты бағалау үшін пайдалануға мүмкіндік берді. Нысан ретінде Қазақстан Республикасындағы ең ірі Түркістен облысы алынды.

***Кілт сөздер:*** *демография, климат, бассейн*

**Кіріспе.** Қазақстан Республикасында әлеуметтік және экономикалық жағдайдың қалыптасу барысының, халықтың өмір сүру деңгейін зерттеудің өзінше даму тарихы бар. Елімізде алғаш болып әлеуметтік сала проблемаларын зерттеп, ғылыми еңбектер жазған экономист-ғалым, профессорлар Т.А. Абдразакова, С.Б. Баишев, Я.А. Аубакиров, А.К. Закумбаевалар болса, ал өмір сүру деңгейі мен адам факторының дамуын мемлекеттік деңгейде жетілдіруге өз зерттеулерін арнаған ғалымдар қатарына А.Қ. Қошанов, О.Б.Баймұратов, Ж.О. Ихданов, М.Б. Кенжегузин, С.Х. Берешев, М.К. Мельдеханова, Х.Н.Сансызбаева, Р.З. Жалелова, Ю.К. Шокаманов С.Н. Гайсин, Б.Л. Татибеков, К.С. Мухтарова, Т.М. Рогачена, П.Б.Исахова және тағы басқаларды атауға болады.

Халықтың өмір сүру деңгейі негізінен демографиялық және әлеуметтік-экономикалық көрсеткіштерден тұрады [1].

Зерттеліп отырған аймақтың әлеуметтік жағдайы осы аймақтағы халық саны, туу коэффициенті, өлім-жітім коэффициенті, табиғи өсім, халықтың көші-қоны сияқты көрсеткіштермен анықталады.

Халық саны әр он жыл сайын жүргізіліп отыратын халық санағы арқылы анықталады. Санақ арасындағы жылдарда халық санын ағымдағы бағалау халық санағының қорытындылары негізінде, оған жыл сайын туғандар саны мен осы аумаққа келгендердің санын қосып және өлгендер мен осы аумақтардан кеткендердің санын шығарып жүргізіледі.

Түркістан облысының экологиялық қолайсыз аймақтарында тұратын халықтың денсаулық жағдайындағы жайсыз беталыстардың өсуі тіршілік ету ортасының адам денсаулығының жағдайына теріс әсер ететінін көрсетеді. Жалпыға мәлім болғандай, халықтың денсаулығы қоршаған орта сапасының негізгі экологиялық өлшемі болып табылады, ал популяцияның денсаулық деңгейі әлеуметтік-экологиялық тағы басқа факторлардың күрделі кешенінің әсер етуімен айқындалады. Түркістан облысында қалыптасқан күрделі экологиялық ахуал халықтың денсаулығына, оның ішінде әлеуметтік-демографиялық үдеріске де айтарлықтай әсер етіп отыр [2].

Қазіргі кезде Түркістан облысының қоршаған орта жағдайына әсерететін мынадай экстремалды факторларды атауға болады:

1) климаттың құрғауы және судың аздығы;

2) ауыз судың жетімсіздігі және химиялық құрамының санитарлық көрсеткішке сәйкес келмеуі;

3) жердің беткі қабатының тұздануы және түрлі жіктелмеген токсинді заттармен улануы;

4) табиғи ортаның өндірістен бөлінетін, ауылшаруашылықтық, тұрмыстық-шаруашылықтық қалдықтарымен және түрлі химиялық тастандылармен ластануы.

Эпидемиологиялық ахуал мен карантиндік шараларға қарамастан, Түркістан облысы 2021 жыл бойы тұрақты дамыды және бүгінде экономикалық дамуда оң серіпн көрсетуде. «Қазақстанның рухани астанасының» туристік және қалалық инфрақұрылымының құрылысы жоғары қарқынмен жүргізіліп жатыр. Азаматтардың әлеуметтік әл-ауқатын қамтамасыз ету, халықтың тұрмыс сапасы мен әл-ауқатын арттыру бойынша көлемді жұмыс жүргізілуде [3].

Түркістан облыс орталығына айналғаннан кейін өңірде ауқымды жұмыстар атқарылып жатыр. Құрылыс қарқыны пандемия жағдайында да баяулаған жоқ. Мемлекет басшысы Қ. Тоқаевтың алға қойған міндеттері қасиетті қаланың дамуына жаңа серпін береді. 2021 жылы облыс орталығында бірқатар жаңа нысандар пайдалануға берілді.

Өңірде жеңіл өнеркәсіп сәтті дамып жатыр. Өнеркәсіп өнімдерін өндіру көлемі 535,2 млрд теңгені немесе өткен жылдың деңгейіне 96% құрады. Тау-кен өндірісі саласында 229,7 млрд теңгеге өнім өндірілді. Өңдеу өнеркәсібінде нақты көлем индексі 103,5%-ды, өндіріс көлемі 257,9 млрд теңгені құрады. Азық-түлік өнімдері өндірісінде 2020 жылмен салыстырғанда сүт өндіру 19%-ға және нан шығару 0,9%-ға азайды [4].

Мұнай өнімдерін өндіруде мұнай өңдеу өнімдеріне 112,1% және жол мұнай битумдарына 111,1% өсім бар. Өзге де металл емес минералдық өнімдер өндірісінде тауарлық бетондар шығару бойынша 2,8 есеге өсім бар, әк өндірісі бойынша 96,5%-ға және құрылыс кірпіштері бойынша 68,6%-ға төмендеу байқалады. Электрмен жабдықтау, газ, бу беру және ауа баптау көлемі 41,2 млрд теңгені немесе өткен жылдың деңгейіне қарағанда 111% құрады [5].

Халықтың жылу энергиясын тұтынуы 12,5%-ға ұлғайды, электр энергиясы бойынша өсім 44,5%-ды құрады. Тоқыма бұйымдарын өндіру саласында мақта-талшықты бұйымдарға сұраныс 18,2%-ға артты, төсек-орын жабдықтарына сұраныс 57,6%-ға азайды. Түркістан қаласының индустриялық аймағында 2 га алаңда орналасқан Turkistan Textile тігін фабрикасының қызметі қарқын алуда. Қазақстан мен Өзбекстан Республикаларының бірлескен кәсіпорнының құрылысы рекордтық мерзімде — 3 ай ішінде аяқталды. Зауыт толық іске қосылған кезде 1000-ға жуық жұмыс орны ашылады.

Облыстың АӨК-де көрсеткіштердің тұрақты өсуі байқалады. Агроөнеркәсіптік кешен — халықты аса маңызды азық-түлікпен қамтамасыз ететін, сондай-ақ елеулі экспорттық әлеуеті бар Түркістан облысының негізгі саласы. Облыс бірқатар ауыл шаруашылығы көрсеткіштері бойынша республикада жетекші орынға ие.

2021 жыл қорытындысы бойынша жалпы өнім көлемі 729,7 млрд теңгені құрап, өткен жылдан 112,9 млрд теңгег артып, индексі 105,1% жоғарылады. Республикадағы үлесі – 12%. Бұл өсім негізінен өсімдік шаруашылығындағы өндіріс көлемінің 6%-ға – 422,8 млрд теңгеге, мал шаруашылығы өндіріс көлемінің 4%-ға – 303,3 млрд теңгеге дейін ұлғаюымен қамтамасыз етілді. Нәтижесінде, бір жұмысшыға шаққандағы еңбек өнімділігі өткен жылдан 117% артып, 2429,4 мың теңгені құрады, бұл 2017 жылғы деңгеймен салыстырғанда 1,6 есеге ұлғайды.

Жалпы өнімнің 50% Сарыағаш, Сайрам, Кентау қ., Жетісай, Келес аудандарының үлесінде. Агроөнеркәсіп кешені субъектілерін қолдауға 13 бюджеттік бағдарлама аясында 33,8 млрд тг қаржы бөлініп, 31359 бірлік АШТӨ-не қолдау көрсетілді [6].

Мемлекет басшысы Қ. Тоқаевтың тапсырмасына орай ауылдағы кооперациялық желіні дамыту және баға тұрақтылығын қамтамасыз ету үшін «Егіс алаңынан – сауда қатарына дейін» пилоттық жобасы іске асырылуда. Бұл бағытта Үкімет резервінен 1 млрд теңге қаржы бөлініп, 4 қайта өңдеуші кәсіпорынға 809 млн теңге несие берілді. 573 тонна ірі қара мал еті, тауық еті және сүт өнімдері қолжетімді бағада сауда орындары арқылы халыққа ұсынылды.

Облыста балық шаруашылығын дамытудың арнайы өңірлік бағдарламасы әзірленуде. Өңірде балық шаруашылығымен 68 кәсіпорын айналысады, жылдық қуаттылығы 8 мың тоннадан астам. Түркістан облысында барлық отандық балықтардың 70%-дан астамы өсіріледі. Тауарлы балық өсіруге жарамды көлдер саны – 134 бірлік, жалпы алаңы – 25 475 гектарды құрайды. Тиісті кезеңге 5186 тонна тауарлы балық өндірілді [7].

«Қарапайым заттар экономикасы»: Түркістан облысы еліміз бойынша бірінші орын алады. Әлемдік пандемиядан туындаған экономикалық өзгерістерге қарамастан, республикада мақұлданған жобалар саны өткен жылмен салыстырғанда едәуір артты. Түркістан облысы бойынша мақұлданған жобалар саны өткен жылмен салыстырғанда екі есеге артып, 287 жобаға жетті, ал несие сомасы 29 млрд теңгені құрады. Мақұлданған жобалар саны мен өсу қарқыны бойынша Түркістан облысы еліміздің басқа өңірлерінен алда келеді.

2021 жылы әлеуметтік көмек көрсету жөніндегі заңнамаға елеулі өзгерістер енгізілгені белгілі. Көп балалы аналардың мәртебесін арттыру мақсатында бұл санат аз қамтылған отбасылар құрамынан балаларға арналған арнаулы мемлекеттік жәрдемақыны енгізу арқылы шығарылды. 100 мыңнан астам көпбалалы отбасы жаңа өзгерістер бойынша жәрдемақы алды. Тиісінше, атаулы әлеуметтік көмекке үміткер аз қамтылған азаматтардың саны айтарлықтай төмендеді [8].

Дағдарысқа қарсы шаралар кезеңінде аз қамтылған отбасыларға әлеуметтік қолдау көрсетуге ерекше көңіл бөлінді:

* 35 109 отбасына (197 920 адам) 13,1 млрд теңгеге атаулы әлеуметтік көмек, 1 584 отбасына — 80,1 млн теңгеге тұрғын үй көмегі көрсетілді;
* 1,9 млрд теңгеге 1-6 жастағы 41 516 балаға кепілдендірілген әлеуметтік пакет (азық-түлік және гигиеналық жиынтықтар) берілді;
* Төтенше жағдай кезінде 168 876 адам 3,8 млрд теңгеге азық-түлік-тұрмыстық жиынтықпен қамтамасыз етілді;
* Облыстық «Қамқорлық» бағдарламасы аясында 1 643 отбасы 431,2 млн теңгеге демеушілік көмек алды, 43 аз қамтылған отбасы тұрғын үймен қамтамасыз етілді.

Түркістанда тұрғын үй құрылысы 2,5 есеге өскен. Облыста 1 545 көпқабатты тұрғын үй бар, олардың 01.01.2021 ж. жағдайы:

* жағдайы тұрақты — 909 көпқабатты тұрғын үй (58,8%);
* күрделі жөнделгені — 371 көпқабатты тұрғын үй (24,4%);
* апаттық жағдайдағысы — 10 (0,6%);
* ағымдағы жөнделгені — 255 (16,5%).

Облыс бойынша құрылыс жұмыстарының (қызметтерінің) көлемі 299,9 млрд теңгені немесе 2020 жылдың деңгейіне 165,8% құрады.

2021 жылдың қаңтар-желтоқсан айларында құрылыс жұмыстарының ең көп көлемі беріліс құрылғыларының, автомобиль жолдарының, көшелердің, жолдардың, теміржолдардың, көпірлер мен тоннельдердің, тұрғын үйлердің, мәдени және ойын-сауық ғимараттарының және оқу орындарының құрылысында орындалды [9].

Түркістан облысының экономикасын тұрақтан­ды­руда жүзеге асырылып жат­қан “Жол картасы” мен дағдарысқа қарсы облыстық бағдарлама маңыз­ды рөл атқарды. Осы бағдарламалар аясында тауарларды, жұмыстар мен қызмет­терді мемлекеттік сатып алу, жаңа жұ­мыс орындарын ашу, салық­тар­ды толық төлеу жұмыстары ойла­ған­дай жүргізілді. Соның нәти­же­сінде, 40 мың адам жұмыспен қам­тамасыз етілді, өнеркәсіп өндірі­сі­нің қарқыны артты. Негізгі капитал мен құрылысқа салынған инвести­ция­лардың көлемі молайды. Тір­кел­ген жұмыссыздық деңгейі тұ­рақ­танып, ол көрсеткіш қазір Оңтүстік Қазақстан облысының экономикалық белсенді  тұрғындарына шаққанда 0,7 пайыз­ды құрап тұр.

Түркістан облысы халықының өмір сүру деңгейінің әлеуметтік-экономикалық дамуын жетілдіру мақсатына жету үшін төмендегідей тапсырмаларды шешуді ұсынылады:

* Облыс халықының әлеуметтік жағдайын көтеретін бағдарламалар мен жоспарларды орындау, оны жетілдіру;
* Түркістан облысы экономикасының бәсекелестік қабілетін арттыру мен жарақтандыру;
* Мемлекеттік жоспарлаудың жаңа жүйесін енгізу;.
* Аймақтық саясатты жасау мен жүзеге асыру үшін алғы шарттарды құру;
* Еліміздің экономикалық дамудың жалпы стратегиясы шегінде аймақтық дамудың алғашқы кезектегі тапсырмаларын жүзеге асару.

 **Пайдаланылған әдебиеттер тізімі**

1. Борзов С. М., Семикина Г. Ю., Шишов А. С., Шубцова Л. В.,Чистякова Е.Г. Халықтың аумақтық ұйымы: оқу. жәрдемақы / Под. ред. проф. Е. Г. Чистякова. - 2-ші басылым. - М.: ЖОО оқулығы,2011.-252 б.

2. Жаратылыстану халық // Қазақстан. Ұлттық энциклопедия. - Алматы: Қазақ энциклопедиясы, 2005. - Т. п. - ISBN 9965- 9746-3-2

3. 4. Ысқақов У. М. Қазақстан халқының есебі және санағы // Стат. анықтамалығы. - Алматы, 1996

5. "Қазақстан 2017 жылы" статистикалық жылнамалығы / / Қазақстан Республикасы Ұлттық экономика министрлігінің Статистика комитеті. - Астана, 2018. - 477 Б.

6. Қазақстан өңірлері / / кітапша / / экономика министрлігінің Статистика комитеті. - Астана, 2018. - 29 Б.

7. Әдістеме есептеулер стандартталған коэффициенттер / / Қазақстан Республикасы Статистика агенттігі. - Астана, 2012. - 10 Б.

9. Слука А. Е. Халық географиясы демография және этнография. Оқу-әдіс, Нұсқаулық. Университет, 2001 М.: Изд. Моск.